Document ID: 31993R0539

ΚΑΝΟΝΙΣΜΟΣ (ΕΟΚ) αριθ. 539/93 ΤΗΣ ΕΠΙΤΡΟΠΗΣ της 9ης Μαρτίου 1993 για τον καθορισμό του βαθμού στον οποίο είναι δυνατόν να γίνουν αποδεκτές οι αιτήσεις πιστοποιητικών εισαγωγής που έχουν υποβληθεί το Φεβρουάριο 1993 για ζωντανά ζώα του βοείου είδους, βάρους από 160 έως 300 χιλιόγραμμα, στο πλαίσιο μιας ποσόστωσης εισαγωγής η οποία προβλέπεται από τις ενδιάμεσες συμφωνίες που έχουν συναφθεί μεταξύ, αφενός, της Κοινότητας και, αφετέρου, της Δημοκρατίας της Πολωνίας, της Δημοκρατίας της Ουγγαρίας και της Τσεχικής και Σλοβακικής Ομοσπονδιακής Δημοκρατίας (ΤΣΟΔ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 247/93 της Επιτροπής της 4ης Φεβρουαρίου 1993 για το άνοιγμα όσον αφορά το έτος 1993 και τον καθορισμό των λεπτομερειών εφαρμογής μιας ποσόστωσης εισαγωγής ζωντανών ζώων του βοείου είδους βάρους από 160 έως 300 χιλιόγραμμα καταγωγής και προέλευσης Δημοκρατίας της Πολωνίας, Δημοκρατίας της Ουγγαρίας και Τσεχικής Ομοσπονδιακής Δημοκρατίας και Σλοβακικής Ομοσπονδιακής Δημοκρατίας (1), και ιδίως το άρθρο 3 παράγραφος 4,
Εκτιμώντας:
ότι στο άρθρο 1 παράγραφος 1 του κανονισμού (ΕΟΚ) αριθ. 247/93 ορίζεται ο αριθμός των ζωντανών ζώων του βοείου είδους, βάρους από 160 έως 300 χιλιόγραμμα, τα οποία προορίζονται για πάχυνση ή για σφαγή, και κατάγονται και προέρχονται από την Πολωνία, την Ουγγαρία και της Τσεχικής Ομοσπονδιακής Δημοκρατίας και Σλοβακικής Ομοσπονδιακής Δημοκρατίας τα οποία είναι δυνατόν να εισαχθούν υπό ειδικές συνθήκες για το έτος 1993-
ότι οι ποσότητες για τις οποίες έχουν ζητηθεί πιστοποιητικά εισαγωγής υπερβαίνουν τις διαθέσιμες ποσότητες- ότι, δυνάμει του άρθρου 3 παράγραφος 4 του κανονισμού (ΕΟΚ) αριθ. 247/93, πρέπει, κατά συνέπεια, να καθοριστεί ένα ενιαίο ποσοστό μέιωσης των αιτουμένων ποσοτήτων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αιτήσεις που έχουν υποβληθεί για το έτος 1993 στο πλαίσιο του καθεστώτος εισαγωγής που προβλέπεται από τον κανονισμό (ΕΟΚ) αριθ. 247/93, μειώνονται κατά 97,733 %.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Μαρτίου 1993.

Labels: 3
18